Καμπανία (Ιταλία)

Η Καμπάνια ή Καμπανία, (ιταλικά: Campania) είναι περιφέρεια της νότιας Ιταλίας. Συνορεύει με τις περιφέρειες της Μπαζιλικάτα, της Απουλίας, του Λάτσιο και του Μολίζε, ενώ στα δυτικά βρέχεται από την Τυρρηνική θάλασσα.  Ο πληθυσμός της ανέρχεται σε 5.578.615 κατοίκους και την καθιστούν τρίτη σε πληθυσμό μετά τη Λομβαρδία και το Λάτσιο. Πρωτεύουσα  είναι η Νάπολη.
Το όνομά της προέρχεται από το λατινικό «campus», που σημαίνει «κάμπος».

Διοικητικά χωρίζεται στις εξής επαρχίες (με έδρες τους τις ομώνυμες πόλεις):
  Αβελλίνο
  Καζέρτα
  Μπενεβέντο
 15px Νάπολη
  Σαλέρνο

Στην επαρχία της Νάπολης ανήκουν και αρκετά νησιά όπως η Ίσκια και το Κάπρι.

Ιστορία

Αρχαιότητα

H περιοχή που ονομάζεται σήμερα Καμπανία κατοικήθηκε τουλάχιστον από τα μέσα της 1ης Χιλιετίας π.Χ. από κατοίκους που μιλούσαν την oσκική γλώσσα. Οι βασικότερες φυλές ήταν οι Όσκοι, οι Οροθέσιοι, οι Οπικανοί, οι Αουρούγκοι, οι Αύσονες, οι Ιρπίνοι, οι Καυδίνοι, οι Οίνωτρες, οι Καμπανοί που έδωσαν το όνομα στην περιοχή και οι Λουκανοί που κατοικούσαν στο νοτιότερο άκρο της Λουκανίας με κέντρο το Σαλέρνο.Giacomo Devoto, Gli antichi italici, Firenze, Vallecchi, 1931, σ. 118http://www.instoria.it/home/italia_antiqua_XV.htm Οι περισσότερες από αυτές τις φυλές ήταν αγροτικές αλλά είχαν χαμηλά πολιτισμικά στοιχεία μέχρι την έλευση των Όσκων στις αρχές της 1ης Χιλιετίας π.Χ., στα μέσα της χιλιετίας ασπάστηκαν τον πολιτισμό τους. Από τον 9ο αιώνα π.Χ. έως τον 6ο αιώνα π.Χ. οι Ετρούσκοι ίδρυσαν αποικίες στις Καμπανικές πεδιάδες στην Επαρχία της Καζέρτας, την Επαρχία της Νάπολης και την Επαρχία του Σαλέρνο. Οι Ετρούσκοι ίδρυσαν την Ετρουσκική Δωδεκάπολη με πρωτεύουσα την Ύρια, σημερινή Νώλα. Στην συνέχεια οι Ετρούσκοι ενσωμάτωσαν τις πανάρχαιες πόλεις της περιοχής όπως την Καπούα, την Σέσουλα, το Ερκολάνο, την Πομπηία, τις Σταβίαι και το Σορρέντο.http://spazioinwind.libero.it/popoli_antichi/Etruschi/Etruria%20Campana.htmlΣτράβων, Γεωγραφικά, Ε΄, 4.3Francesco Belsito (2013). Storia di Nocera. Monumenti, personaggi, leggende. Angri, Gaia Τον 8ο αιώνα π.Χ. έφτασαν πολλοί ελληνικοί πληθυσμοί που ίδρυσαν την Μεγάλη Ελλάδα στην νότια Ιταλία και την Σικελία με σημαντικότερη την Κύμη της Μεγάλης Ελλάδας από την Κύμη της Εύβοιας. Οι σημαντικότερες ελληνικές αποικίες ήταν οι Πιθηκούσαι (σημερινή Ίσκια), η  Ποσειδωνία, το Ερκολάνο και το Ποτσουόλι. Η μεγάλη πόλη της Νάπολης ιδρύθηκε σαν ένα εμπορικό λιμάνι με το όνομα "Παρθενόπη" με Έλληνες αποίκους από την Ρόδο.https://web.archive.org/web/20050505081832/http://www.iterteam.it/eng/campania/storia.html

Μια διακριτή εθνική ομάδα από την κεντρική Ιταλία, οι Σαμνίτες από το Σάμνιον που δεν είχαν σχέση με τους Όσκους επιτέθηκαν στην Καμπανία. Οι Σαμνίτες ήταν σαφώς περισσότερο ικανός και πολεμικός λαός, με τον τρόπο αυτό κατέλαβαν εύκολα την Κάπουα και την Κύμη, τις πιό εύφορες φυλές της ιταλικής χερσονήσου.http://www.unrv.com/empire/samnite-wars.php Την δεκαετία του 340 π.Χ. οι Σαμνίτες βρέθηκαν σε πόλεμο με την Ρωμαϊκή Δημοκρατία με αποτέλεσμα να ξεσπάσουν οι Σαμνίτικοι Πόλεμοι, στον "Α΄ Σαμνίτικο Πόλεμο" οι Ρωμαίοι διεκδίκησαν την εύφορη πεδιάδα της βόρειας Καμπανίας.http://pirate.shu.edu/~vigorimi/genealogy/first_millenium_BC.html Η αφορμή για την έκρηξη του Α΄ Σαμνίτικου Πολέμου ήταν η επίθεση που δέχθηκαν οι Ετρούσκοι της Κάπουας από τους Σαμνίτες, οι κάτοικοι κάλεσαν τους Ρωμαίους για βοήθεια. Την εποχή που σχεδόν ολόκληρη η νότια Ιταλία βρισκόταν σε Ρωμαική κυριαρχία η μόνη ανεξάρτητη περιοχή ήταν η Ελληνική αποικία της Νάπολης, την εποχή που την πολιορκούσαν οι Σαμνίτες οι κάτοικοι κάλεσαν τους Ρωμαίους να τους βοηθήσουν, είχαν συμμαχήσει μαζί τους από τον Β΄ Σαμνίτικο Πόλεμο. Ο Ρωμαίος Ύπατος Κουίντος Πουμπλίλιος Φίλο κατέλαβε την Νάπολη (326 π.Χ.) και επέτρεψαν στους κατοίκους της να ζήσουν σαν μια ανεξάρτητη πόλη σε συμμαχία με την Ρώμη.https://web.archive.org/web/20090629003110/http://faculty.ed.umuc.edu/~jmatthew/naples/Roman_Naples.html Την εποχή που έληξε ο "Β΄ Σαμνίτικος Πόλεμος" οι Ρωμαίοι είχαν στην κατοχή τους ολόκληρη την Καμπανία αλλά και άλλες περιοχές στην νότια Ιταλία όπως την Λουκανία.

Ρωμαϊκή αυτοκρατορία

Η Καμπανία από τα τέλη του 4ου αιώνα π.Χ. έγινε τμήμα της Ρώμης, ήταν διάσημη για τα βοσκοτόπια και τις εύφορες κοιλάδες της. Στην Νάπολη μιλούσαν την Ελληνική γλώσσα και είχαν τα Ελληνικά έθιμα, εκεί δημιουργήθηκε ο Ελληνορωμαϊκός πολιτισμός.https://web.archive.org/web/20081225013134/http://naples.rome-in-italy.com/history_naples_1.html Στην διάρκεια των Πύρρειων Πολέμων ακολούθησε η Μάχη του Μπενεβέντο (275 π.Χ.) στην οποία ο Ρωμαίος Ύπατος Μάνιος Κούριος Δεντάτος ήταν ο μεγάλος νικητής απέναντι στους Σαμνίτες. Η μάχη έγινε στην σημερινή πόλη Μπενεβέντο που ήταν η δεύτερη πόλη στην νότια Ιταλία μετά την Καπούα.Oakley, Stephen P (1971). A Commentary on Livy, Books VI-X. Oxford University Press. σ. 43
Όταν ξέσπασε ο Β΄ Καρχηδονιακός Πόλεμος η Καπούα σε μια προσπάθεια της να εξισωθεί με την Ρώμη συμμάχησε με τους Καρχηδόνιους.https://web.archive.org/web/20091012185144/http://roman-empire.info/roman-empire/13/ Οι επαναστάτες της Καπούα βρέθηκαν σε σύγκρουση με τους υπόλοιπους Καμπανούς που παρέμειναν πιστοί στους Ρωμαίους, η Νάπολη υποστήριξε την Ρώμη και αντιστάθηκε στον Αννίβα με τα ισχυρά της τείχη.

Η Καπούα είχε μεγάλα προβλήματα με την έλλειψη τροφίμων και τελικά οι Ρωμαίοι την κατέλαβαν (211 π.Χ.). Η περιοχή της Καμπανίας ασπάστηκε την Λατινική γλώσσα ως επίσημη με εξαίρεση την περιοχή της Νάπολης, αντικατέστησε την Οσκανική που μιλούσαν μέχρι τότε.Schrijver, Peter. Oscan love of Rome. σ. 2 Οι Έλληνες και οι Ετρούσκοι έγιναν πλήρως Ρωμαίοι.Lomas, Kathryn, "The Hellenization of Italy", in Powell, Anton. The Greek World. σ. 354 Η Καμπανία έγινε μιά από τις 11 βασικές επαρχίες με τις οποίες χώρισε ο Οκταβιανός Αύγουστος την Ρωμαϊκή Αυτοκρατορία, η "Ρέτζιο Α΄ Λατίνα της Καμπανίας", ένας από τους σημαντικότερους σιτοβολώνες. Στην αρχαιότητα το σημερινό Μισενό που βρίσκεται στα βόρεια του κόλπου της Νάπολης ήταν μία από τις σημαντικότερες βάσεις του Ρωμαϊκού ναυτικού. Ο Μάρκος Βιψάνιος Αγρίππας δεξί χέρι του Οκταβιανού Αύγουστου δημιούργησε αρχικά μια ναυτική βάση (27 π.Χ.). Οι Ρωμαίοι αυτοκράτορες επέλεγαν συνήθως την Καμπανία σαν προορισμό για διακοπές, χαρακτηριστικότερα παραδείγματα ο Κλαύδιος και ο Τιβέριος Καίσαρας Αύγουστος που ζούσε στην νήσο του Κάπρι. Ο Χριστιανισμός διαδόθηκε γρήγορα στην Καμπανία, ο Απόστολος Πέτρος και ο Απόστολος Παύλος ήρθαν σαν προσκυνητές στην Νάπολη, την ίδια εποχή υπήρχαν πολλοί χριστιανοί Μάρτυρες.Herbermann, Charles, ed. (1913). "Naples" . Catholic Encyclopedia. New York Την περίοδο της ηρεμίας ακολούθησε μια έντονη αναστάτωση όταν έγινε η έκρηξη του ηφαιστείου στο Όρος Βεζούβιος (79 π.Χ.), κάηκαν οι πόλεις Πομπηία και Ερκολάνο. Με την Πτώση της Δυτικής Ρωμαϊκής Αυτοκρατορίας ο τελευταίος αυτοκράτορας Ρωμύλος Αυγουστύλος φυλακίστηκε στην βίλα Καστέλ ντελ'Όβο κοντά στην Νάπολη, αυτό σηματοδότησε την πτώση του αρχαίου κόσμου και την έναρξη του Μεσαίωνα.

Μεσαίωνας

Η περιοχή είχε τον Μεσαίωνα πολλά δουκάτα και πριγκιπάτα, πέρασε στην Βυζαντινή αυτοκρατορία και κατόπιν στους Λομβαρδούς. Οι Νορμανδοί ίδρυσαν πολλά μικρά ανεξάρτητα κράτη, η περιοχή της Καμπανίας πέρασε στο Βασίλειο της Σικελίας και κατόπιν στο Βασίλειο της Νεαπόλεως. Την ίδια εποχή εισήλθαν στην Καμπανία πολλά στοιχεία από τον Γαλλικό, τον Ισπανικό και τον Αραγωνέζικο πολιτισμό. Οι Σαρακηνοί κλήθηκαν (836) για να αποκρούσουν την επίθεση των Λομβαρδών από το γειτονικό Δουκάτο του Βενεβέντου.Magnusson, Magnus; Goring, Rosemary, eds. (1990). Cambridge Biographical Dictionary. Cambridge, UK: Cambridge University PressHilmar C. Krueger. "The Italian Cities and the Arabs before 1095" in A History of the Crusades: The First Hundred Years, Τομ. Α΄. Kenneth Meyer Setton, Marshall W. Baldwin (eds., 1955). University of Pennsylvania Press. σ. 48.
Μετά την Νορμανδική περίοδο το Βασίλειο της Σικελίας κατέλαβε ο Οίκος των Χοενστάουφεν, μια πανίσχυρη Γερμανική οικογένεια με καταγωγή από την Σουαβία.https://web.archive.org/web/20090501071528/http://faculty.ed.umuc.edu/~jmatthew/naples/swabian.html Ο αυτοκράτορας Φρειδερίκος Β΄ Χοενστάουφεν ίδρυσε το Πανεπιστήμιο της Νάπολης, το αρχαιότερο Πανεπιστήμιο στον κόσμο, η Νάπολη έγινε η πρωτεύουσα του βασιλείου.https://web.archive.org/web/20090130015326/http://www.scholarshipnet.info/postgraduate/italy-phd-scholarships-in-various-fields-at-university-of-naples-federico-ii/ Όταν ξέσπασαν συγκρούσεις ανάμεσα στους Χοενστάουφεν και την Αγία Έδρα ο Πάπας Ιννοκέντιος Δ΄ έστεψε βασιλιά τον Κάρολο τον Ανδεγαυό.
http://www.dieli.net/SicilyPage/History/SicilianHist.html Ο Κάρολος μετακίνησε την πρωτεύουσα του από το Παλέρμο στην Νάπολη, ο ίδιος έμενε στο Καστέλ Νουόβο.https://www.planetware.com/tourist-attractions-/naples-i-cm-n.htm#I-CM-NCN Την περίοδο αυτή η Γοτθική αρχιτεκτονική κατέκλυσε την Νάπολη, χαρακτηριστικότερο παράδειγμα ο Καθεδρικός Ναός της Νάπολης.Bruzelius, Caroline (1991). ""ad modum franciae": Charles of Anjou and Gothic Architecture in the Kingdom of Sicily". The Journal of the Society of Architectural Historians. 50 (4): 402–420 Όταν ξέσπασε ο Σικελικός Εσπερινός (1281) το βασίλειο διασπάστηκε, το νότιο τμήμα της Ιταλικής Χερσονήσου παρέμεινε στους Ανδεγαυούς, το νησί της Σικελίας παρέλαβε ο Οίκος της Αραγωνίας. Οι πόλεμοι συνεχίστηκαν μέχρι την "Ειρήνη της Καλταμπελλότα" (1302), ο Φρειδερίκος Β΄ της Σικελίας αναγνωρίστηκε βασιλιάς της Σικελίας και ο Κάρολος Β΄ της Νεαπόλεως βασιλιάς της Νεαπόλεως από τον πάπα Βονιφάτιο Η΄. Παρά την διάσπαση η ακμή στην πόλη εξακολουθούσε να είναι έντονη με πολλούς εμπόρους από την Πίζα και την Δημοκρατία της Γένοβας.Constable, Olivia Remie (2002). Housing the Stranger in the Mediterranean World: Lodging, Trade, and Travel
Την ίδια εποχή βρέθηκαν στην Νάπολη έμποροι από την Τοσκάνη και κορυφαίοι καλλιτέχνες της Αναγέννησης όπως ο Βοκάκιος, Πετράρχης και ο Τζόττο.https://web.archive.org/web/20080929152952/http://www.naples-city.info/napoli/angioinoeng.htm Ο Αλφόνσος Ε΄ της Αραγωνίας κατέκτησε την Νάπολη μετά την νίκη του επί του τελευταίου Ανδεγαυού βασιλιά Ρενέ Α΄ της Νεαπόλεως, η Νάπολη ενώθηκε ξανά για σύντομο χρονικό διάστημα με την Σικελία.http://www.zum.de/whkmla/region/spain/aragonexp.html

Νεότερα χρόνια

Η Σικελία και η Νάπολη διαχωρίστηκαν (1458) παρέμειναν στο Στέμμα της Αραγωνίας υπό τον Φερδινάνδο Α΄ της Νεαπόλεως.https://web.archive.org/web/20081223043514/http://www.questia.com/googleScholar.qst;jsessionid=HGLTkBTylpyyN6nRHvHhh1ChNGN38XWmr4HZhn5HLhnkkhWHHhXn!602093125?docId=5000263626 Η νέα δυναστεία ενδυνάμωσε σημαντικά το εμπόριο της Νάπολης με την Ιβηρική χερσόνησο. Η Νάπολη έγινε μεγάλο κέντρο της Αναγέννησης με σημαντικούς καλλιτέχνες όπως ο Φρανσέσκο Λοράνα, ο Αντονέλλο ντα Μεσσίνα, ο Τζάκοπο Σαννατσάρο και ο Άντζελο Πολιτσιάνο.https://web.archive.org/web/20080410223414/http://naples.rome-in-italy.com/history_naples_2.html Αργότερα (1501) κατέλαβε την Νάπολη ο Λουδοβίκος ΙΒ΄ της Γαλλίας, ο βασιλιάς Φρειδερίκος της Νεαπόλεως μεταφέρθηκε αιχμάλωτος στην Γαλλία όπου έζησε τα επόμενα 4 χρόνια μέχρι τον θάνατο του.https://www.britannica.com/place/Italy Η Ισπανία νίκησε την Νάπολη στην "μάχη του Γκαριγκλιάνο", την κατέκτησε η Ισπανική αυτοκρατορία την εποχή που κυβερνούσε η Ισπανία των Αψβούργων. Οι Ισπανοί έστειλαν αντιβασιλείς στην Νάπολη με στόχο την διαπραγμάτευση με τους γηγενείς πληθυσμούς, ο Άλβαρεθ δε Τολέδο της Βιγιαφράνκα έφερε μεγάλη οικονομική και αστική ανάπτυξη, υποστήριξε επίσης την Ιερά Εξέταση.https://web.archive.org/web/20080509001635/http://faculty.ed.umuc.edu/~jmatthew/naples/toledo.html Την εποχή αυτή η Νάπολη έγινε η δεύτερη μεγαλύτερη πόλη της Ευρώπης μετά το Παρίσι.https://web.archive.org/web/20161220215836/http://www.fodors.com/world/europe/italy/naples%20%26%3B%20pompeii/feature_30006.html Την περίοδο της Μπαρόκ φιλοξένησε πολλούς καλλιτέχνες όπως ο Καραβάτζο, ο Σαλβατόρ Ρόζα και ο Τζαν Λορέντσο Μπερνίνι, φιλοσόφους όπως ο Μπερναρντίνο Τελέζιο, ο Τζορντάνο Μπρούνο, ο Τομάζο Καμπανέλα και ο Τζιανμπατίστα Βίκο, συγγραφείς όπως ο Τζιαμπαττίστα Μαρίνο. Μια επανάσταση υπό την ηγεσία ενός γηγενούς ψαρά του Μασανίελλο δημιούργησε μια προσωρινή Δημοκρατία της Νεαπόλεως που κράτησε ελάχιστα, σε λίγους μήνες οι Ισπανοί ανακατέλαβαν την πόλη. Η Ισπανική κυριαρχία διακόπηκε όταν ξέσπασε ο Πόλεμος της Ισπανικής Διαδοχής, ο Κάρολος ΣΤ΄ της Αγίας Ρωμαϊκής Αυτοκρατορίας κυβέρνησε από την Βιέννη με αντιβασιλείς.https://web.archive.org/web/20071218115624/http://www.bartleby.com/65/ch/Charles6HRE.html

Όταν ξέσπασε ο Πόλεμος της Πολωνικής Διαδοχής οι Ισπανοί ανέκτησαν ξανά την Σικελία και την Νάπολη σε μιά Προσωπική ένωση. Με την Συνθήκη της Βιέννης (1738) ανέβηκε στον Ισπανικό θρόνο ο Κάρολος Γ΄ της Ισπανίας που ανήκε σε έναν πλάγιο κλάδο του Οίκου των Βουρβόνων.https://web.archive.org/web/20090926150113/http://www.realcasadiborbone.it/uk/archiviostorico/cs_04.htm Την εποχή που ξέσπασε η Γαλλική Επανάσταση κυβερνούσε ο Φερδινάνδος Α΄ των Δύο Σικελιών, ένας σύμμαχος των Βουρβόνων ο Οράτιος Νέλσον για να προειδοποιήσει τον βασιλιά. Ο Φερδινάνδος προτίμησε να οπισθοχωρήσει στο Παλέρμο όπου δέχθηκε την προστασία του Βρετανικού Βασιλικού Ναυτικού.https://web.archive.org/web/20010306191407/http://faculty.ed.umuc.edu/~jmatthew/naples/Parthenopean_Republic.html Οι κάτοικοι της Νάπολης διχάστηκαν, όταν ιδρύθηκε η Πρώτη Γαλλική Δημοκρατία ξέσπασε Εμφύλιος πόλεμος. Οι δημοκρατικοί κατέκτησαν το Καστέλ Σαντ'Έλμο και ανακήρυξαν την Παρθενόπεια Δημοκρατία υπό την προστασία του Γαλλικού Στρατού Ξηράς. Ακολούθησε μια αντεπίθεση των Λαζαρόννι υπό την ηγεσία του Φαμπρίτσιο Ρούφο, οι Γάλλοι παρέδωσαν τα κάστρα τους και οπισθοχώρησαν στην Τουλόν.
Ο Φερδινάνδος Δ΄ επέστρεψε ως βασιλιάς αλλά επτά χρόνια αργότερα ο Ναπολέων Α΄ κατέκτησε το βασίλειο, βασιλιάς ορίστηκε ο μεγάλος αδελφός του Ναπολέοντα Ιωσήφ Βοναπάρτης από την Οικογένεια Βοναπάρτη.https://web.archive.org/web/20010731220756/http://www.onwar.com/aced/data/november/neapolitan1815.htm Η Αυστριακή Αυτοκρατορία βοήθησε τον Φερδινάνδο Δ΄ να ανατρέψει την οικογένεια Βοναπάρτη και να ανακτήσει τον θρόνο. Με το Συνέδριο της Βιέννης τα βασίλεια της Νεαπόλεως και της Σικελίας ενώθηκαν δημιουργώντας το Βασίλειο των Δύο Σικελιών με την Νάπολη ως πρωτεύουσα. Η Νάπολη έγινε η πρώτη πόλη της Ιταλικής χερσονήσου που απέκτησε σιδηρόδρομο (1839).https://web.archive.org/web/20110624034630/http://www.questia.com/googleScholar.qst;jsessionid=HFrVrf1TjfQLz1blXyCDqSvFywZQx4Xvx2hbqJH3pFdT6mQhPSs2!2097620639?docId=5001632992 Οι πολλές βιομηχανίες που ιδρύθηκαν στο βασίλειο βοήθησαν την Νάπολη να εξελιχθεί σε σημαντικό εμπορικό κέντρο.http://www.neoborbonici.it/portal/index.php?option=com_content&task=view&id=227&Itemid=137

 Διοίκηση 
Πρόεδρος της περιφέρειας από τις 9 Δεκεμβρίου 2025 είναι ο Ρομπέρτο Φίκο από το κεντροαριστερό Κίνημα Πέντε Αστέρων.
 Πρόεδροι της Καμπανίας 
Μέχρι την έναρξη ισχύος του Συνταγματικού Νόμου 1/1999, ο Πρόεδρος της Καμπανίας εκλεγόταν, όπως και τα υπόλοιπα μέλη του εκτελεστικού οργάνου της Περιφέρειας, από το Περιφερειακό Συμβούλιο, μεταξύ των μελών του. Από τις περιφερειακές εκλογές του 2000, ο Πρόεδρος της Καμπανίας εκλέγεται με καθολική και άμεση ψηφοφορία, διορίζοντας και ανακαλώντας τα υπόλοιπα μέλη του περιφερειακού συμβουλίου.

Εκλεγμένοι από το Περιφερειακό Συμβούλιο (1970–1995)
#Όνομα (γέννηση-θάνατος)ΘητείαΠολιτικό κόμμαΝομοθετική περίοδος1Κάρλο Λεόνε 19701971DCI(1970)2Νικόλα Μαντσίνο(1931-)19711972DC3Αλμπέρτο Σερβίντιο(1930–2017)19721973DC4Βιτόριο Κασέτα(1928–1989)19731975DC(2)Νικόλα Μαντσίνο(1931-)19751976DCII(1975)5Γκασπάρε Ρούσο(1927-)19761979DC6Τσίρο Τσιρίλο(1921–2017)19791980DC7Εμίλιο Ντε Φέο(1920–1987)19801983DCIII(1980)8 Αντόνιο Φαντίνι(1936–2013)19831985DC19851989IV(1985)9Φερντινάντο Κλεμέντε ντι Σαν Λούκα(1925–2004)19891990DC19901993V(1990)10Τζοβάνι Γκράσο(1940–1999)19931995DC  Αντόνιο Ραστρέλι(1927–2019) 8 Ιουνίου 1995 23 Μαρτίου 1999Ο Ραστρέλι απομακρύνθηκε από το αξίωμα κατόπιν πρότασης δυσπιστίας που ψηφίστηκε από το Περιφερειακό Συμβούλιο. Ο ηγέτης της αντιπολίτευσης Αντρέα Λόσκο (PPI) εξελέγη πρόεδρος από το Περιφερειακό Συμβούλιο για να ολοκληρώσει τη θητεία του Ραστρέλι. ANVI (1995) 12 Αντρέα Λόσκο(1951-) 23 Μαρτίου 1999 18 Μαΐου 2000 PPI

Άμεσα εκλεγμένοι πρόεδροι (από το 2000)
Α/ΑΠορτρέτοΠρόεδροςΘητείαΔιάρκειαΚόμμαΣύνθεσηΝομοθετική περίοδος1390pxΑντόνιο Μπασολίνο 18 Μαΐου2000 4 Μαΐου2005 Δημοκράτες της Αριστεράς /Δημοκρατικό ΚόμμαVII 4 Μαΐου2005 17 Απριλίου2010VIII 14 90px Στέφανο Καλντόρο 17 Απριλίου2010 18 Ιουνίου2015  Ο Λαός της Ελευθερίας /Φόρτσα ΙτάλιαIX1590pxΒιντσέντσο Ντε Λούκα 18 Ιουνίου2015 9 Οκτωβρίου2020Δημοκρατικό ΚόμμαX 9 Οκτωβρίου2020 9 Δεκεμβρίου2025XI 16 90px Ρομπέρτο Φίκο 9 Δεκεμβρίου2025 Εν ενεργεία XII

 Εκλογές 
Οι Χριστιανοδημοκράτες κυριάρχησαν στις πρώτες περιφερειακές εκλογές που διεξήχθησαν στις 7-8 Ιουνίου 1970. Επανεξελέγησαν στις εκλογές του 1975, 1980, 1985 και 1990. Οι πρώτες άμεσες εκλογές διεξήχθησαν στις 23 Απριλίου 1995.Υπουργείο Εσωτερικών (στα ιταλικά) Οι Δημοκράτες της Αριστεράς κέρδισαν τις επόμενες εκλογές, στις 16 Απριλίου 2000 και επανεξελέγησαν στις εκλογές του Απριλίου του 2005. Το 2010 η Κεντροδεξιά επανήλθε στην εξουσία, ενώ το 2015 κέρδισε η Κεντροαριστερά, η οποία επανεξελέγη στις εκλογές στις 20-21 Σεπτεμβρίου 2020. 
 Πρόσφατες εκλογές (2025) 
Οι τελευταίες περιφερειακές εκλογές διεξήχθησαν στις 23 και 24 Νοεμβρίου 2025 με ποσοστό συμμετοχής 44,1%. Νικητής των εκλογών με ποσοστό 60,6% αναδείχθηκε ο Ρομπέρτο Φίκο, υποστηριζόμενος από έναν κεντροαριστερό συνασπισμό (κέρδισε 33 από τις συνολικά 51 έδρες στο συμβούλιο), διαδεχόμενος τον Βιντσέντζο Ντε Λούκα.

 Δείτε επίσης 
 Ο αστεροειδής 377 Καμπανία (377 Campania), που ανακαλύφθηκε το 1893, πήρε το όνομά του από την περιφέρεια αυτή.

Παραπομπές

Πηγές
Francesco Belsito (2013). Storia di Nocera. Monumenti, personaggi, leggende. Angri, Gaia
Gradogna, Sergio (10 February 2010). "Non solo greci e romani, la Campania degli altri popoli"
Giacomo Devoto, Gli antichi italici, Firenze, Vallecchi, 1931,
Magnusson, Magnus; Goring, Rosemary, eds. (1990). Cambridge Biographical Dictionary. Cambridge, UK: Cambridge University Press.

 Εξωτερικοί σύνδεσμοι 




Κατηγορία:Περιφέρειες της Ιταλίας